Novi napad snajperiste u okolini Washingtona?  11/10/02 - 2002-10-11
Danas je ubijen čovjek na benzinskoj pumpi u Virginiji, u trenutku dok se nastavlja potraga za snajperistom koji je pucao na devet ljud
Jedan je čovjek ubijen na benzinskoj pumpi u američkoj saveznoj državi Virginija, u trenutku dok policija i drugi organi sigurnosti nastavljaju potragu za snjaperistom koji je pucao na devet ljudi u okolini Washingtona. Iz ureda Guvernera Virginije Marka Warnera je potvrdjeno da je žrtva posljednjeg napada podlegla povredama nakon što je dopremljena u bolnicu. Posljednji incident još nije zvanično povezan sa snajperskom pucnjavom u području Washingtona u kojoj je sedam ljudi ubijeno, a dvoje ranjeno. Policija zaustavlja saobraćaj na glavnom auto-putu u Virginiji u potrazi za bijelim kombijem, kojeg je moguće koristio napadač. Policija je izvjestila da je okružila jedan bijeli kombi. U medjuvremenu, glavni istražitelj, šef policije Montgomery County-a u saveznoj državi Maryland Charles Moose, nije dao nikakvih pojedinosti o grafičkim prikazima koji bi uskoro trebali biti objavljeni u cilju pomoći hvatanja snajperiste. Jučer je policija potvrdila da dio metka pronadjen na drugoj benzinskoj pumpi u Virginiji, gdje je ubijen čovjek u srijedu uveče, odgovara mecima osam predhodno ispaljenih hitaca. Dvije žrtve, uključujući 13-to godišnjeg dječaka, su teško ranjeni, ali su preživjeli. Sve žrtve su pogodjene jednim jedinim hicem iz puške. Nema potvrdjenog mjesta sa kojeg je snajperista djelovao, kako se vjeruje sa velike daljine. Škole su u širem području Washingtona zaustavile sve vanjske aktivnosti, uključujući sportska nadmetanja. Mnogi ljudi u području Washingtona kažu da se ne usdjuju ići na javna mjesta, kao što su ona na kojima su se desila predhodna ubistva.